לוסיאנו דה ברונו

לוסיאנו אנחל דה ברונו (בספרדית: Luciano Ángel De Bruno; נולד ב-6 באוגוסט 1978 ברוסאריו שבארגנטינה) הוא כדורגלן עבר ארגנטינאי ששיחק בעמדת הקשר ההתקפי.

קריירה
דה ברונו גדל ברוסאריו והחל את הקריירה בקבוצת רוסאריו סנטרל המקומית. לאחר מכן שיחק בקבוצות נוספות בארגנטינה ובמקסיקו.

לקראת עונת 2006/2007 הגיע דה ברונו לישראל וחתם בקבוצת הפועל תל אביב, שם שיחק תחת המאמן יצחק שום ולאחר מכן תחת ניר לוין. יחד עם דה ברונו הגיע לקבוצה שחקן ארגנטינאי נוסף, הבלם חאבייר פאהס. כבר במשחקו הראשון במדי הקבוצה כבש את שער הבכורה שלו, בניצחון 1-2 על בית"ר ירושלים במסגרת גביע הטוטו. לאחר מכן כבש שלושה שערים במסגרת מוקדמות גביע אופ"א, ביניהם שער הניצחון (0-1) במשחק החוץ מול צ'רנומורץ אודסה באוקראינה, וסייע לקבוצה להעפיל לשלב הבתים, משם עלתה לשלב 32 האחרונות. בתום העונה זכה דה ברונו עם הפועל תל אביב בגביע המדינה, לאחר שכבש את שער השוויון במשחק הגמר מול הפועל אשקלון, ולאחר מכן כבש גם בדו-קרב הפנדלים. בקיץ 2007 הגיע לקבוצה המאמן גיא לוזון שהחליט לשחרר את דה ברונו מהקבוצה. בסך הכל כבש 7 שערים במדי הפועל תל אביב בכל המסגרות.

דה ברונו עבר לשחק בקפריסין בקבוצת א.א.ל. לימסול, אך לאחר פחות מחצי עונה חזר לארגנטינה, ושיחק בקבוצות נוספות במקסיקו ובאקוודור. בשנת 2011 חזר לשחק בליגות הנמוכות בארגנטינה עד שפרש ממשחק פעיל.

תארים 
הפועל תל אביב
 גביע המדינה: 2006/2007

קישורים חיצוניים

 מיקי שגיא, דה ברונו ופאאס - ראיון פרידה משחקני הפועל תל אביב, באתר ynet, 2 ביוני 2007

הערות שוליים

כדורגלנים ארגנטינאים
קשרי כדורגל ארגנטינאים
רוסאריו: כדורגלנים
כדורגלני רוסאריו סנטראל
כדורגלני צ'יאפס
כדורגלני טאז'רס (קורדובה)
כדורגלני לנוס
כדורגלני הפועל תל אביב
כדורגלני א.א.ל. לימסול
כדורגלני חימנסיה חוחוי
כדורגלנים זרים בישראל
ספורטאים ארגנטינאים במקסיקו
ספורטאים ארגנטינאים בישראל
ספורטאים ארגנטינאים בקפריסין
ספורטאים ארגנטינאים באקוודור
ארגנטינאים שנולדו ב-1978